|  |  |  |
| --- | --- | --- |
| ГРБОВИ ЗА МЕМОРАНДУМ | Republika Srbija  Autonomna Pokrajina Vojvodina  **Pokrajinsko tajništvo za obrazovanje, propise,**  **upravu i nacionalne manjine – nacionalne zajednice**  Bulevar Mihajla Pupina 16, 21000 Novi Sad  T: +381 21 487 46 02  ounz@vojvodina.gov.rs | |
|  | KLASA: 000229399 2025 09427 001 001 000 001 | DATUM: 17. 4. 2025. godine |

Na temelju članka 16. stavka 5. i članka 24. stavka 2. Pokrajinske skupštinske odluke o pokrajinskoj upravi („Službeni list APV”, broj: 37/14, 54/14 – dr. odluka, 37/2016, 29/17, 24/19, 66/20 i 38/21), članka 8. Pokrajinske skupštinske odluke o dodjeli proračunskih sredstava za financiranje i sufinanciranje programskih aktivnosti i projekata u području osnovnog i srednjeg obrazovanja i učeničkog standarda u Autonomnoj Pokrajini Vojvodini („Sl. list APV“, broj: 14/2015 i 10/2017), članka 11. razdjel 06 i 23. stavaka 1. i 4. Pokrajinske skupštinske odluke o proračunu Autonomne Pokrajine Vojvodine za 2025. godinu („Sl. list APV“, broj: 57/24), članka 9. Pravilnika o uvjetima regresiranja prijevoza učenika srednjih škola u AP Vojvodini („Službeni list APV“, broj: 7/23 i 5/24), a po provedenom Natječaju za regresiranje prijevoza učenika srednjih škola u Autonomnoj Pokrajini Vojvodini za 2025. godinu („Službeni list APV“, broj: 6/25), i na temelju Rješenja pokrajinskog tajnika za obrazovanje, propise, upravu i nacionalne manjine – nacionalne zajednice klasa: 001642201 2024 09427 002 001 000 001 04 007 od  10. 6. 2024. godine, zamjenica pokrajinskog tajnika d o n o s i

**RJEŠENJE**

**O RASPODJELI PRORAČUNSKIH SREDSTAVA POKRAJINSKOG TAJNIŠTVA ZA OBRAZOVANJE, PROPISE, UPRAVU I NACIONALNE MANJINE – NACIONALNE ZAJEDNICE ZA REGRESIRANJE PRIJEVOZA UČENIKA SREDNJIH ŠKOLA NA TERITORIJU AP VOJVODINE ZA 2025. GODINU**

**I.**

Ovim rješenjem se utvrđuje raspodjela sredstava za **regresiranje prijevoza učenika srednjih škola u Autonomnoj Pokrajini Vojvodini u 2025. godini** po *Natječaju za regresiranje prijevoza učenika srednjih škola na teritoriju AP Vojvodine za 2025. godinu klasa: 000229399 2025 09427 001 001 000 001 od 29. 1. 2025. godine* (u daljnjem tekstu: Natječaj).

**II.**

Od planiranih sredstava za regresiranje prijevoza učenika srednjih škola za 2025. godinu, koja su Natječajem raspisana u iznosu od 151.000.000,00 dinara, ovim rješenjem se raspoređuje cjelokupan iznos za 44 općine, odnosno grada u AP Vojvodini koji su podnijeli prijave na Natječaj. Visina sredstava po općinama i gradovima određena je na temelju kriterija utvrđenih Pravilnikom o uvjetima regresiranja prijevoza učenika srednjih škola u AP Vojvodini.

**III.**

Raspodjela sredstava iz točke II. ovog rješenja po općinama i gradovima u AP Vojvodini prikazana je u Prilogu koji je tiskan uz ovo rješenje i čini njegov sastavni dio (Raspodjela sredstava za regresiranje prijevoza učenika srednjih škola na teritoriju AP Vojvodine za 2025. godinu – Tablica broj 2).

**IV.**

Sredstva iz točke II. ovog rješenja predviđena su Pokrajinskom skupštinskom odlukom o proračunu Autonomne Pokrajine Vojvodine za 2025. godinu („Službeni list APV“, broj: 57/24) u okviru Razdjela 06 – Pokrajinsko tajništvo za obrazovanje, propise, upravu i nacionalne manjine - nacionalne zajednice, Program 2007 – Potpora u obrazovanju učenika i studenata, Programska aktivnost 1005 – Regresiranje prijevoza učenika srednjih škola, Funkcionalna klasifikacija 960 – Pomoćne usluge obrazovanju, Ekonomska klasifikacija 463 – Transferi ostalim razinama vlasti, 4631 – Tekući transferi ostalim razinama vlasti, Subanalitički konto 463132 – Namjenski transferi razini gradova i 463142 – Namjenski transferi razini općina, Izvor financiranja 01 00 – Opći prihodi i primici proračuna, a prenose se korisnicima sukladno priljevu sredstava u proračun AP Vojvodine, odnosno likvidnim mogućnostima proračuna.

**V.**

Tajništvo će obavijestiti općine i gradove o raspodjeli sredstava koja je utvrđena ovim rješenjem.

**VI.**

Tajništvo obvezu prema općinama i gradovima preuzima na **temelju pismenog ugovora.**

**VII.**

Ovo rješenje je konačno i protiv njega se ne može uporabiti pravni lijek.

**VIII.**

Za izvršenje ovog rješenja zadužuje se Sektor za materijalno-financijske poslove Tajništva.

Rješenje dostaviti:

1. Sektoru za materijalno-financijske poslove Tajništva
2. Pismohrani

**P.O. POKRAJINSKOG TAJNIKA**

**ZAMJENICA POKRAJINSKOG TAJNIKA**

**Slađana Bursać**